JID (reper)
Destin Choice Route (1990-yil 31-oktabrda tugʻilgan), JID (shuningdek J.I.D) nomi bilan mashhur boʻlgan amerikalik reper, qoʻshiqchi va qoʻshiq muallifi. U 2010-yilda EarthGang tomonidan asos solingan, Hollywood JB, JordxnBryant va 6lack va boshqalar bilan birga Spillage Village musiqiy jamoasining aʼzosi hisoblanadi. J. Cole asos solgan „Dreamville Records“ va „Interscope Records“ bilan shartnoma imzolangan. U shuningdek, Smino, Buddy va Guapdad 4000 bilan birga Zoink Gang hip-hop guruhining aʼzosi. JID Route of Evil, Para Tu va Di Kaprio kabi bir nechta loyihalarni chiqargandan soʻng ommani eʼtiboriga sazovor boʻlgan. Uning debyut studiyaviy albomi „The Never Story“ 2017 yilda tanqidchilar tomonidan iliq kutib olingan va mashxur „Never“ singlini oʻz ichiga olgan. U 2018-yilda oʻzining ikkinchi „Di Kaprio 2“ albomini chiqardi. Albom „151 Rum“ va „Off Deez“ (J. Cole bilan) singllarini oʻz ichiga oladi. 2021-yilda u Imagine Dragons pop-rok guruhi bilan birgalikda „Enemy“ singlini chiqardi, bu uning eng mashhur singliga aylandi va Billboard Hot 100 roʻyxatida 5-oʻrinni egalladi. 2022 yil holatiga koʻra, uning eng soʻnggi albomi The Forever Story, tanqidchilarning eʼtirofiga sazovor boʻldi va Billboard 200 albomlari chartida 12-oʻrinni egalladi.